Document ID: /roh_data/filtered/Billingualer_Corpus_interleaved-de-rm.jsonl.gz/634

This is a text translated from German to Rumantsch Grischun.
Umweltaktionen mit Schulklassen / Preisverleihung

Der vom Vorsteher des Erziehungs-, Kultur- und Umweltschutz-Departements im Juni 2001 lancierte Wettbewerb für Umweltaktionen mit Schulklassen hat einen erfreulichen Anklang gefunden. Dabei sind 19 Projekte mit einem breiten und interessanten Spektrum eingereicht worden. Vom Kindergarten bis zur Oberstufe konnten sich Kinder und Jugendliche mit ihrer Lehrerschaft für ein Umweltprojekt begeistern.

Die eingereichten Projekte zeugen von grosser Begeisterung und entsprechendem Einsatz der Schulklassen für Natur und Umwelt. Für die Jury war es kein Leichtes, Projekte für die Prämierung vorzuschlagen. Entsprechend den ausgeschriebenen Alterskategorien fiel die Wahl der Jury auf folgende Projekte:

- "Schulhühner-Projekt", Unterstufe Primarschule Conters, Lehrer Benjamin Bardill,

- Projekt "Mein Baumfreund", vierte Klasse Primarschule Herold Chur, Lehrerin Lisbeth Vonmont und

- Projekt "Bioprodukte aus dem Schulgarten", Realschule Landquart, Lehrer George Schlegel.

Zusätzlich wurden noch zwei Spezialprämierungen vergeben:

- Neubau eines Teichbiotops, Gesamtschule Duvin, Lehrerin Monica Calonder und

- Behandlung des Themas "Abfall und Recycling", Primarschule Bever, Lehrerinnen Ursina Pinggera, Tania Badel und Claudia Bezzola.

Die Preissumme beträgt je 1'000 Franken, die in die Klassenkasse fliessen.

Wenn auch nicht jedes der eingereichten Projekte einen Preis gewinnen konnte, so verdienen doch alle Schulklassen, die mitgemacht haben, ein Kompliment für ihr Engagement und die grossartigen Leistungen für die Umwelt. Fünf Projekte befassten sich mit dem Bau oder Unterhalt von Teich- und Weiherbiotopen, drei Projekte mit dem Thema Abfall und Recycling, drei Projekte mit Baum- oder Waldtagen und drei mit dem Thema Wasser, Biodiversität und Nationalpark. Weitere Projekte betreffen das Erstellen eines Gewässer-Lehrpfades, die Aufführung eines Freilichtspiels "Kraut und Rüben" und eine Baumpflanz-Aktion. Beteiligt haben sich Klassen aus dem Bündner Oberland, dem Bündner Rheintal, dem Domleschg, dem Prättigau, dem Engadin sowie dem Puschlav.

Anlässlich der Auszeichnung dankt Regierungspräsident Claudio Lardi in seiner Funktion als Bildungs- und Umweltminister den Preisgewinnerinnen und gewinnern und allen anderen beteiligten Klassen für ihr Mitmachen und spricht seine Anerkennung für die Leistungen zu Gunsten von Natur und Umwelt aus. Er betont, dass es wichtig ist, dass sich die Jugend mit konkreten Umweltprojekten beschäftigen kann. Die Freude im Umgang mit Natur und Umwelt, die bei allen Projekten spürbar war, fördert das Umsetzen von Umweltschutz-Anliegen im Alltag. So erhält auch der zukunftsgerichtete Begriff der Nachhaltigkeit einen konkreten und erlebbaren Inhalt: Umweltschutz, der von echten Umweltschützerinnen und Umweltschützern in vielen Regionen und mit unterschiedlichen Einzelprojekten geleistet wird.

Gremium: Erziehungs-, Kultur- und Umweltschutzdepartement Graubünden

Quelle: dt Amt für Umwelt

Data: 13.02.2002

Acziuns en connex cun l'ambient cun classas da scola / premiaziun

La concurrenza per acziuns en connex cun l'ambient ch'è vegnida lantschada il zercladur 2001 dal schef dal departament d'educaziun, cultura e protecziun da l'ambient ha chattà in resun legraivel. Sco resultat èn vegnids inoltrads 19 projects cun in vast spectrum interessant. Da la scolina fin tar il stgalim superiur han ils uffants e giuvenils, ensemen cun lur persunas d'instrucziun, demussà entusiassem per in project en connex cun l'ambient.

Ils projects inoltrads mussan il grond entusiassem e correspundentamain il grond engaschament da las classas da scola en favur da la natira e da l'ambient. Per la giuria n'èsi betg stà simpel da proponer projects per la premiaziun. Correspundentamain a las categorias da vegliadetgna publitgadas ha la giuria elegì ils sequents projects:

- "Schulhühner-Projekt", stgalim inferiur scola primara Conters, magister Benjamin Bardill,

- project "Mein Baumfreund", quarta classa scola primara Herold Cuira, magistra Lisbeth Vonmont, e

- project "Bioprodukte aus dem Schulgarten", scola reala Landquart, magister George Schlegel.

Ultra da quai han ins surdà duas premias spezialas:

- Construcziun nova d'in biotop da puz, scola cumplessiva Duin, magistra Monica Calonder, e

- Tractar il tema "Abfall und Recycling", scola primara Bever, magistras Ursina Pinggera, Tania Badel e Claudia Bezzola.

- La summa da premi munta a mintgamai 1'000 francs che van en la cassa da la classa.

Er sche betg mintgin dals projects inoltrads ha pudì gudagnar in premi, meritan tuttina tut las classas da scola ch'èn sa participadas in cumpliment per lur engaschament e las grondiusas prestaziuns en favur da l'ambient. Tschintg projects èn s'occupads cun la construcziun u il mantegniment da biotops da puz e lajet, trais projects cun il tema aua, biodiversitad e parc naziunal. Ulteriurs projects concernan la creaziun d'ina senda instructiva davart las auas, l'inscenaziun d'in gieu liber "Kraut und Rüben" ed in'acziun da plantas. Sa participadas èn classas da la Surselva, da la Val dal Rain grischuna, da la Tumleastga, dal Partenz, da l'Engiadina sco er dal Puschlav.

En occasiun da la premiaziun engrazia cusseglier guvernativ Claudio Lardi en sia funcziun sco minister da la furmaziun e da l'ambient a las classas che han gudagnà in premi ed a tut las autras classas per lur participaziun ed exprima sia renconuschientscha per las prestaziuns en favur da la natira e da l'ambient. El accentuescha ch'i saja impurtant che la giuventetgna possia s'occupar da projects concrets en connex cun l'ambient. Il plaschair vi dal contact cun la natira e l'ambient ch'ins ha percepì tar tut ils projects promova la realisaziun d'interess sin il champ da la protecziun da l'ambient en il mintgadi. Uschia cumpiglia er la noziun da la persistenza ch'è orientada vers l'avegnir in cuntegn concret e perceptibel: protecziun da l'ambient che vegn prestada da vairas protecturas e vairs protecturs da l'ambient en bleras regiuns e cun differents projects singuls.

Gremi: departament d'educaziun, cultura e protecziun da l'ambient dal Grischun

Funtauna: rg uffizi per l'ambient

Data: 12.02.2002